貞娘墓歌
作者：米芾
朝代：宋

paragraphs: 何不學仙冢纍纍，白楊西郭陰風悲。
虎邱一叩貞娘墓，薜荔援牆委蘭露。
千歲蒙茸幾樹花，夜飄鬼火曉啼鴉。
向憐挾瑟彈清月，猶憶吹簫乘彩霞。
吳閶少年往來道，黛蛾釵燕誰能好。
酒滴春雲夢不消，泉聲幽咽鐘聲老。
陌上行遊緩緩歸，昨日紅顔今日非。
東望闔閭穿葬處，玉鳬將化湛盧飛。